Toshkent shahri Mirobod tumani “Oq uy” jome masjidini zamonaviylik va milliylikni inobatga olgan holda yangi loyiha asosida qurish ishlari boshlab yuborildi, deb xabar qilmoqda O‘MI Toshkent shahar vakilligi matbuot xizmati. 11 fevral kuni bo‘lib o‘tgan tadbirda O‘zbekiston musulmonlari idorasi raisi, muftiy Usmonxon Alimov ishtirok etib, masjid binosining birinchi g‘ishtini qo‘yib berdi. Qayd etilishicha, marosimda ulamolar, mahalla faollari va mo‘ysafid otaxonlar ishtirok etganlar. Shuningdek, ulamolar, nuroniylar va ezgu niyatda yig‘ilgan insonlar ham birin-ketin poydevorga g‘isht quydilar.